Geen voldoende bewyse vir ivermektien, sê departement | Maroela Media
Popo Maja, woordvoerder van die departement van gesondheid, het gesê die komitee het bevind daar is tans nie voldoende bewyse om ivermektien aan te beveel vir die behandeling of voorkoming van Covid-19 nie.
"Sommige studies dui daarop dat ivermektien moontlik voordelig kan wees in die bestuur van Covid-19, maar die bewyse wat tans beskikbaar is, is voorlopig en van lae gehalte. Die studies verskil ook tot 'n groot mate van mekaar wat betref die erns van simptome by pasiënte, medisyne waarmee ivermektien vergelyk is en bykomende medikasie wat pasiënte ontvang het."
Maja het gesê verskeie studies duur voort om die doeltreffendheid en veiligheid van ivermektien in die bestuur van Covid-19 te bepaal. "Die uitslag van dié studies sal meer wetenskaplike data aan die departement verskaf sodat ingeligte besluite oor die gebruik van ivermektien gemaak kan word."
Soos wat nuwe data beskikbaar gemaak word, sal die subkomitee deurlopend die aanbevelings hersien en wysig.
"Intussen ontmoedig ons die gebruik van ivermektien aan buite proewe wat goed uitgevoer en beheer word," het hy bygevoeg.
Die subkomitee bly verbind tot 'n bewyse-gebaseerde benadering vir die keuse van veilige en doeltreffende medikasie vir die bestuur van Covid-19.
Ivermectin reeds in 1965 goedgekeur vir menslike gebruik in SA
Ek het my bedenkinge oor die regering se departement van gesondheid se sogenaamde dokters. Om te sê dat die Invermectien nie getoets is nie waar dit al dekades lank in die buiteland gebruik, gaan my verstand te bowe. Nou moet WARE dokters hulle hof toe vat om hul pasiënte daarmee te behandel!! Maar hulle is bereid om inentings op mense af te dwing wat nog nie eens 'n jaar getoets is nie of wat net 70% effektief is? Asseblief! Meens kan sien alles gaan net oor geld, mamon!!!!
Nou moet iemand net ontdek dat Allergex 'n effektiewe medisyne vir Covid-19 is en ons almal nies van die môre tot die aand omdat die regering dit skielik verban het want dis nog nooit getoets vir Covid-19 nie, en is daarom uiters gevaarlik. Dan het ons almal Covid-19 verwante sinus en hooikoors.
NEMLC…???? Wie is julle…ANC amptenare en dit krap julle planne
Die vraag is hoe bevoeg Maja en sy komitee is of is daar weer n onderliggende agenda? Ons vertrou ongelukkig menings van ander, nie van ANC kaders nie.